Rikunarita-ORG/Wikinium huggingface dataset:
# ဝေါနား ဘရားသားစ်

ဝေါနား ဘရားသားစ် အင်တာတိန်းမန့် အစုရှယ်ယာကုမ္ပဏီ
Warner Bros. Entertainment Inc.|  |
| "ဝေါနား ဘရားသားစ် စတူဒီယို၊ ဘားဘန့်ခ်မြို့" |
| အမျိုးအစား | အစုရှယ်ယာကုမ္ပဏီ |
| လုပ်ငန်း | အင်တာတိန်းမန့် |
| တည်ထောင်သည့်နှစ် | ဧပြီ ၄၊ ၁၉၂၃ (၁၉၂၃-၀၄-04) |
| တည်ထောင်သူများ | ဟယ်ရီ ဝေါနား အယ်လ်ဘတ် ဝေါနား ဆမ် ဝေါနား ဂျက် ဝေါနား |
| ဌာနချုပ် |  အမေရိကန်၊ ကယ်လီဖိုးနီးယားပြည်နယ်၊ ဘားဘန့်ခ်မြို့ "ဝေါနား ဘရားသားစ် စတူဒီယို၊ ဘားဘန့်ခ်မြို့" |
| ဝန်ဆောင်မှု ဧရိယာ | ကမ္ဘာတစ်ဝန်း |
| အရေးပါ ပုဂ္ဂိုလ်များ | အန်း ဆာနော့ဖ် (ဥက္ကဋ္ဌနှင့် CEO) |
| ထုတ်ကုန်ပစ္စည်း | ရုပ်ရှင်၊ တေးဂီတ၊ ဗီဒီယိုဂိမ်း |
| ဝင်ငွေ |  US$၁၂.၁၅ ဘီလျံ billion |
| အခွန်မဆောင်မီ ဝင်ငွေ |  US$၂.၀၇ ဘီလျံ |
| အလုပ်သမားဦးရေ | ၈,၀၀၀ ဦးခန့် |
| ဝက်ဘ်ဆိုက် | warnerbros.com |

**ဝေါနား ဘရားသားစ် အင်တာတိန်းမန့် အစုရှယ်ယာကုမ္ပဏီ**(အင်္ဂလိပ်: Warner Bros. Entertainment Inc.)၊ အတိုကောက်အားဖြင့် **ဝေါနား ဘရားသားစ်**(အင်္ဂလိပ်: Warner Bros., **WB**)သည် အမေရိကန်နိုင်ငံ ကယ်လီဖိုးနီးယားပြည်နယ် ဘားဘန့်ခ်မြို့ရှိ မီဒီယာ အင်တာတိန်းမန့် ကုမ္ပဏီ ဖြစ်သည်။ ၁၉၂၃ ခုနှစ်တွင် ဟယ်ရီ ဝေါနား၊ အယ်လ်ဘတ် ဝေါနား၊ ဆမ် ဝေါနားနှင့် ဂျက် ဝေါနားတို့က စတင်တည်ထောင်ခဲ့သော ဤ ကုမ္ပဏီသည် ဝေါနား ဘရားသားစ် ပစ်က်ချားစ်အဖြစ် ရုပ်ရှင်များ ထုတ်လုပ် ဖြန့်ချိခဲ့သည်။

ရုပ်ရှင်လုပ်ငန်းတွင် အောင်မြင်လာသော ဝေါနား ဘရားသားစ်သည် စီးပွားရေး ချဲ့ထွင်သည့် အနေဖြင့် ဝေါနား ဘရားသားစ် အန်နီမေးရှင်းကို တည်ထောင်ကာ အန်နီမေးရှင်း လုပ်ငန်းတွင်လည်ကောင်း၊ ဝေါနား ဘရားသားစ် တယ်လီဗစ်ရှင်း စတူဒီယိုကို တည်ထောင်ကာ ရုပ်မြင်သံကြား လုပ်ငန်းတွင် လည်းကောင်း၊ ဝေါနား ဘရားသားစ် အင်တာအက်တစ်ဗ် အင်တာတိန်းမန့်ကို တည်ထောင်ကာ ဗီဒီယိုဂိမ်းများ ထုတ်လုပ်ဖြန့်ချိရေး၌ လည်းကောင်း စတင်လုပ်ကိုင်လာခဲ့သည်။ ထို့အပြင် အမေရိကန်ရုပ်ရှင်အစည်းအရုံး အဖွဲ့ဝင် ဟောလိဝုဒ် မေဂျာ စတူဒီယို ၅ ခု အနက် တစ်ခုလည်း ဖြစ်သည်။

ဝေါနား ဘရားသားစ်သည် ဝေါနား ဘရားသားစ် ပစ်က်ချားစ်၊ ဝေါနား ဘရားသားစ် အင်တာအက်တစ်ဗ် အင်တာတိန်းမန့်၊ ဝေါနား ဘရားသားစ် အန်နီမေးရှင်း၊ နယူး လိုင်းန် ဆင်းနမား၊ ကာတွန်း နက်တ်ဝါ့ခ်နှင့် DC စတူဒီယို စသည်တို့ကို စီမံ ဆောင်ရွက်လျက် ရှိသည်။ ထို့အပြင်《လူနီ တွန်း》ဇာတ်ကောင် ဘတ်ဂ်စ် ဘန်နီသည် ဝေါနား ဘရားသားစ်၏ တရားဝင် လာဘ်ကောင်ရုပ် ဖြစ်သည်။

## ကိုးကား
# ဗုံးကြဲလေယာဉ်

ဗုံးကြဲလေယာဉ်သည် စစ်ဘက်သုံး လေယာဉ်ဖြစ်ပြီး ရန်သူ၏ မြေပြင်ပစ်မှတ်များကို တိုက်ခိုက်ရန်အတွက် (အဓိကအားဖြင့် ဗုံးကြဲ တိုက်ခိုက်ရန်အတွက် ) အသုံးပြုကြသည်။

## အမျိုးအစားများ

 **မဟာဗျူဟာ ဗုံးကြဲလေယာဉ်များ**  သည် ရန်သူ၏ ထောက်ပံ့ရေး စခန်းများ ၊ စက်ရုံများ ၊ ဆိပ်ကမ်းများ စသည့် မဟာဗျူဟာ ပစ်မှတ်များကို ခရီးဝေး ပျံသန်း တိုက်ခိုက်ရန်အတွက် ထုတ်လုပ်ပုံစံပြုထားခြင်း ဖြစ်သည်။

  **နည်းဗျူဟာ ဗုံးကြဲလေယာဉ်များ**သည် ရန်သူ့ မြေပြင်တပ်ဖွဲ့များကို ခရီးတို တိုက်ခိုက်ရန် ထုတ်လုပ်ထားခြင်း ဖြစ်သည်။ ဤအမျိုးအစားတွင် မဟာဗျူဟာ ဗုံးကြဲ လေယာဉ်များမှအပ ကျန် ဗုံးကြဲလေယာဉ် များ အားလုံး ပါဝင်သည်။

  **ဗုံးကြဲ တိုက်လေယာဉ်များ**  သည် ဘက်စုံသုံး တိုက်လေယာဉ်များ ဖြစ်ကြပြီး ဝေဟင် - ဝေဟင် တိုက်ခိုက်ခြင်းနှင့် ဝေဟင် - မြေပြင် တိုက်ခိုက်ခြင်းများ ဆောင်ရွက်နိုင်ကြသည်။ ဗုံးကြဲတိုက်လေယာဉ် အများစုသည် မြေပြင်ပစ်မှတ်များကို တိုက်ခိုက်ယင်း ဝေဟင် စီးချင်းထိုးခြင်း များကိုပါ ဆောင်ရွက်နိုင်ကြသည်။

## သမိုင်းကြောင်း

ဗုံးကြဲလေယာဉ်များသည် တိုက်လေယာဉ်ပျံများ နှင့် တစ်ချိန်တည်း ပေါ်ပေါက်လာခဲ့သည်။ လေယာဉ်ပေါ်မှ ပထမဆုံး ဗုံးကြဲချခြင်းကို ၁၉၁၁ ခုနှစ်က လစ်ဗျားစစ်ပွဲတွင် ပြုလုပ်ခဲ့သည်။ ပထမဆုံး အင်ဂျင် လေးလုံးတပ် ဗုံးကြဲလေယာဉ်ကို ရုရှတို့က ၁၉၁၄ တွင် တည်ထွင်ခဲ့ပြီး ပထမကမ္ဘာစစ်တွင် အသုံးပြုခဲ့သည်။ ဒုတိယ ကမ္ဘာစစ် တွင် ဗုံးကြဲလေယာဉ်များကို ပိုမို အသုံးပြုလာ၍ စွမ်းပကားလည်း ပိုမို ထက်မြက်လာကြသည်။ ဒုတိယကမ္ဘာစစ်သုံး ဗုံးကြဲလေယာဉ်များထဲတွင်

* ဦးစောက်ဗုံးကြဲလေယာဉ်များ
* ဗုံးကြဲလေယာဉ်များ
* တော်ပီဒိုလေယာဉ်များနှင့်
* အခြား မြေပြင် တိုက်ခိုက်ရေး လေယာဉ်များ တီထွင် အသုံးပြုလာကြသည်။

## ယနေ့ခေတ် ဗုံးကြဲလေယာဉ်များ

ယနေ့ခေတ် လေတပ်များတွင် စရိတ်စက သက်သာစေရန် ဘက်စုံသုံး တိုက်လေယာဉ်များ အသုံးပြုလာခြင်းကြောင့် ဗုံးကြဲလေယာဉ်များ ၊ ဗုံးကြဲတိုက်လေယာဉ်များ နှင့် တိုက်လေယာဉ်များ အကြား ကွာဟချက်မှာ နည်းပါးလာပြီ ဖြစ်သည်။ တိုက်လေယာဉ်များသည်လည်း ဗုံးများကို သယ်ဆောင် ကြဲချ နိုင်လာကြသည်။ ဥပမာ - F-16 ကဲ့သို့သော တိုက်လေယာဉ်များသည် စီးချင်းထိုး တိုက်ခိုက်ရန် ရည်ရွယ် တည်ဆောက်ထားသော်လည်း ဗုံးကြဲရန်အတွက် အဆင်ပြေစွာ စွမ်းဆောင်နိုင်ကြသည်။

## ဓာတ်ပုံများ

* ဘီ-၅၂ ဗုံးကျဲလေယာဉ်ပျံ
* ဘီ-၂ ကိုယ်ပျောက် ဗုံးကျဲလေယာဉ်ပျံ
# ၁၉၉၉

၁၉၉၉
ဇန်နဝါရီ
ဖေဖော်ဝါရီ
မတ်
ဧပြီ
မေ
ဇွန်
ဇူလိုင်
ဩဂုတ်
စက်တင်ဘာ
အောက်တိုဘာ
နိုဝင်ဘာ
ဒီဇင်ဘာ

|  |  |
| --- | --- |
| ထောင်စုနှစ်: | ၂ ထောင်စုနှစ် |
| ရာစုနှစ်များ: | * ၁၉ ရာစုနှစ်
* **၂၀ ရာစုနှစ် ၂၁ ရာစုနှစ်
 |
| ဆယ်စုနှစ်များ: | * ၁၉၇၀ ဆယ်စုနှစ်
* ၁၉၈၀ ဆယ်စုနှစ်
* **၁၉၉၀ ဆယ်စုနှစ် ၂၀၀၀ ဆယ်စုနှစ်
* ၂၀၁၀ ဆယ်စုနှစ်
 |
| ခုနှစ်များ: | * ၁၉၉၆
* ၁၉၉၇
* ၁၉၉၈
* **၁၉၉၉ ၂၀၀၀
* ၂၀၀၁
* ၂၀၀၂
 |

**၁၉၉၉** (MCMXCIX) သည် ဂရီဂေါရီးယန်း ပြက္ခဒိန်တွင် သောကြာနေ့မှ စတင်သော ပုံမှန်ခုနှစ်ဖြစ်ပြီး၊ ယနေ့ခေတ် (Common Era) နှင့် *အေဒီ* (*Anno Domini*) ၏ ၁၉၉၉ ကြိမ်မြောက် ခုနှစ်ဖြစ်ကာ၊ ၂ ထောင်စုနှစ်၏ ၉၉၉ ကြိမ်မြောက် ခုနှစ်၊ ၂၀ ရာစုနှစ်၏ ၉၉ ကြိမ်မြောက် ခုနှစ်ဖြစ်ပြီး ၁၉၉၀ ဆယ်စုနှစ်၏ ၁၀ ကြိမ်မြောက် နှင့် နောက်ဆုံးခုနှစ် ဖြစ်သည်။

## ဖြစ်ရပ်များ

### ဇန်နဝါရီလ

* ၁၁ ဇန်နဝါရီ - တေးရေးတေးဆို၊သရုပ်ဆောင်၊ ဒါရိုက်တာ တွံတေးသိန်းတန် ရန်ကုန်မြို့၊ ဗဟိုစည်ဆေးရုံတွင် အသည်းကင်ဆာရောဂါဖြင့် ကွယ်လွန်။

### ဧပြီလ

* ၃၀ ဧပြီ - ကမ္ဘောဒီးယားနိုင်ငံသည် အရှေ့တောင်အာရှနိုင်ငံများအသင်း (အာဆီယံ)၏ ဆယ်နိုင်ငံမြောက် အသင်းဝင်နိုင်ငံ ဖြစ်လာခဲ့သည်။

### ဇူလိုင်လ

* ၂၅ ဇူလိုင် - တေးရေး၊တေးဆို စိုးလွင်လွင်(ခ)ပိုပို အသက် (၃၇) နှစ်အရွယ်တွင် ကွယ်လွန်။

### ဩဂုတ်လ

* ၁၂ ဩဂုတ် - နိုင်ငံတကာလူငယ်များနေ့အဖြစ် ဩဂုတ် ၁၂ရက်နေ့ကို ကုလသမဂ္ဂက ၁၉၉၉-ခု မှာ သတ်မှတ်ခဲ့သည်။

### ဒီဇင်ဘာလ

* ၅ ဒီဇင်ဘာ - ထိုင်းနိုင်ငံ၏ ပထမဆုံး မိုးပျံရထား ဘီတီအက်စ်လိုင်းကို ဘန်ကောက်မြို့တွင် စတင်ပြေးဆွဲခဲ့သည်။

## ကွယ်လွန်သူများ

* ၁၁ ဇန်နဝါရီ - တွံတေးသိန်းတန်၊ တေးရေးတေးဆို၊ သရုပ်ဆောင်၊ ဒါရိုက်တာ (၁၉၄၁ မွေးဖွား)
* ၂၇ မတ် - မိုက်ကယ် အဲရစ်၊ အောင်ဆန်းစုကြည်၏ ခင်ပွန်းနှင့် သုတေသိ (၁၉၄၆ မွေးဖွား)
* ၂၅ ဇူလိုင် - စိုးလွင်လွင်၊ တေးရေး၊ တေးဆို အနုပညာရှင် (၁၉၆၂ ခုနှစ်)

## ကိုးကား
# ၂၀၀၃

၂၀၀၃
ဇန်နဝါရီ
ဖေဖော်ဝါရီ
မတ်
ဧပြီ
မေ
ဇွန်
ဇူလိုင်
ဩဂုတ်
စက်တင်ဘာ
အောက်တိုဘာ
နိုဝင်ဘာ
ဒီဇင်ဘာ

|  |  |
| --- | --- |
| ထောင်စုနှစ်: | ၃ ထောင်စုနှစ် |
| ရာစုနှစ်များ: | * ၂၀ ရာစုနှစ်
* **၂၁ ရာစုနှစ် ၂၂ ရာစုနှစ်
 |
| ဆယ်စုနှစ်များ: | * ၁၉၈၀ ဆယ်စုနှစ်
* ၁၉၉၀ ဆယ်စုနှစ်
* **၂၀၀၀ ဆယ်စုနှစ် ၂၀၁၀ ဆယ်စုနှစ်
* ၂၀၂၀ ဆယ်စုနှစ်
 |
| ခုနှစ်များ: | * ၂၀၀၀
* ၂၀၀၁
* ၂၀၀၂
* **၂၀၀၃ ၂၀၀၄
* ၂၀၀၅
* ၂၀၀၆
 |

**၂၀၀၃** (MMIII) သည် ဂရီဂေါရီးယန်း ပြက္ခဒိန်တွင် ဗုဒ္ဓဟူးနေ့မှ စတင်သော ပုံမှန်ခုနှစ်ဖြစ်ပြီး၊ ယနေ့ခေတ် (Common Era) နှင့် *အေဒီ* (*Anno Domini*) ၏ ၂၀၀၃ ကြိမ်မြောက် ခုနှစ်ဖြစ်ကာ၊ ၃ ထောင်စုနှစ်၏ ၃ ကြိမ်မြောက် ခုနှစ်၊ ၂၁ ရာစုနှစ်၏ ၃ ကြိမ်မြောက် ခုနှစ်ဖြစ်ပြီး ၂၀၀၀ ဆယ်စုနှစ်၏ ၄ ကြိမ်မြောက် ခုနှစ် ဖြစ်သည်။

## ဖြစ်ရပ်များ

### မေလ

* ၃၀ မေ - ဒေါ်အောင်ဆန်းစုကြည်၏ အမျိုးသားဒီမိုကရေစီအဖွဲ့ချုပ်စည်းရုံးရေးခရီးစဉ်အတွင်း စစ်ကိုင်းတိုင်း၊ရွှေဘိုခရိုင်၊ဒီပဲယင်းမြို့နယ်အရောက်တွင် ကြံ့ဖွတ် စွမ်းအားရှင်များမှ အင်အားအလုံးအရင်းဖြင့် ဝင်ရောက်တိုက်ခိုက်မှုဖြစ်ပွားခဲ့သည်။ဤဖြစ်စဉ်တွင် ဒေါ်အောင်ဆန်းစုကြည် နှင့် အဖွဲ့ချုပ်ဒုဥက္ကဋ္ဌ ဦးတင်ဦးတို့ အသက်ဘေးမှလွတ်မြောက်ခဲ့သော်လည်း လိုက်ပါလာသူများထဲမှ ၇၀ ကျော်မှာ သေဆုံး၊ဒဏ်ရာရမှုများ ဖြစ်ပွားခဲ့သည်။

### ဩဂုတ်လ

* ၃၀ ဩဂုတ် - နိုင်ငံတော်အေးချမ်းသာယာရေးနှင့် ဖွံ့ဖြိုးရေးကောင်စီက နိုင်ငံတော်ရှေ့ဆက်သွားမည့် မူဝါဒလမ်းစဉ် (၇) ရပ်ကို ကြေညာသည်။

## ကွယ်လွန်သူများ
# ကန် (ဗေဒင်)

မအနောက်တိုင်း၌ ကန်ရာသီသည် အပျိုစင်ဖြစ်သည်။
**ကန်** (**Virgo**; သင်္ကေတ ♍)သည် ဆဌမရာသီဖြစ်သည်။ ဗုဒ္ဓဟူးဂြိုဟ်သည် ကန်၏ ရာသီခွင်ဖြစ်သည်။ ဩဂုတ်လ(၂၄)ရက်မှ စက်တင်ဘာလ(၂၂)ရက်အတွင်း မွေးဖွားသူများသည် ကန်ရာသီဖွားများဖြစ်ကြသည်။
# ၁၂ ဧပြီ

|  |
| --- |
|  |

ဧပြီလ၊ (၁၂)ရက်နေ့ သည် ဂရီဂေါရီးယန်းပြက္ခဒိန်အရ တစ်နှစ်တာ၏ (၁၀၂)ရက်မြောက် (ရက်ထပ်နှစ်ဖြစ်လျှင် (၁၀၃)ရက်မြောက်)) နေ့ရက် ဖြစ်သည်။ ယင်းတစ်နှစ်တာ ကုန်ဆုံးရန် ရက်ပေါင်း (၂၆၃) ရက် ကျန်သေးသည်။

## ဖြစ်စဉ်များ

* ၂၀၂၆ - မကွေးတိုင်း၊ ပခုက္ကူမြို့နယ်၊ ပန်းတိုင်းခြုံကျေးရွာအုပ်စု၊ မြောက်လူးကံရွာကို စစ်တပ်က မီးရှို့တဲ့အတွက် အိမ် ၄၀၀ ကျော်မီးလောင်ကျွမ်းပြာကျသွားကြောင်း ဒေသခံတွေကပြောသည်။

## မွေးဖွားသူများ

* ၁၉၇၃ – မြင့်ဆန်းအောင် ခေါ် အလက်ဇန်ဒါး (Alexander John Christopher Aris)၊ ဒေါ်အောင်ဆန်းစုကြည်နှင့် ဒေါက်တာမိုက်ကယ်အဲရစ်တို့၏ သားကြီး

## ကွယ်လွန်သူများ

* ၁၉၄၅ – ဖရန်ကလင် ဒီလာနို ရုစဗဲ့၊ အမေရိကန်ပြည်ထောင်စု၏ ၃၂ ဦးမြောက် သမ္မတ (၁၈၈၂ မွေး)

## ပွဲတော်ရက်များ

## ပြင်ပလင့်ခ်များ